stanford-oval/wikipedia huggingface dataset:
כבשן
היסטוריה

הכבשן מוזכר במקרא, ללא ציון מטרת השימוש בו, אך מצוין שהוא מעלה עשן רב (בראשית יט, כח; שמות יט, יח), ומצטברת בו כמות רבה של פיח (שמות ט, ח).
כבשנים להפקת ברזל נמצאו בסין מהמאה ה-1 לפנה"ס, אך בסין עצמה נמצא ברזל מופק מהמאה ה-5 לפנה"ס, מה שאומר שהיה קיים תהליך יצירתו לפני אותם כבשנים שנמצאו.
מפורסם הוא שבברזל השתמשו כל הכובשים הגדולים, היוונים, אנשי קרתגו, הרומאים, הביזנטים והפרסים, אך תהליך הפקת הברזל היה מסובך ויקר מהמקובל היום.
ראו גם

נַפָּח - בעל מקצוע המשתמש בכבשן לעיבוד מתכת גולמית.

תרשים סכמטי של פעולת תנור רם
יעקב צבי יאליש

| --- | --- |
 לידה:  1777 תקל"ח פשמישל
 פטירה:  1825 (בגיל 48 בערך) ט' בניסן תקפ"ה רישא
 מקום קבורה:  רישא
 מקום פעילות:  פולין
 תקופת הפעילות:  ?–1824 
 תחומי עיסוק:  אב בית דין
 רבותיו:  החוזה מלובלין, המגיד מקוז'ניץ, ורבי מנחם מנדל מרימנוב
 חיבוריו:  מלא הרועים
 
הרב יעקב צבי יאליש (כתיב ארכאי, קרי: יוֹלֶס; תקל"ח, 1777, פשמישל - ט' בניסן ה'תקפ"ה, 1825, ריישא) היה רב ומקובל פולני, אב בית דין בערים שונות, בהן: דינוב, הוסאקוב, גלוגוב ורישא.
נפטר בגיל 47 בלבד בעיר רישא ובה נקבר. על מצבתו נרשם "פה נקבר הרב הגאון הגדול בוצינא קדישא חסידא ופרישא מוה"ר צבי יעקב בן הרב נפתלי ז"ל נפטר ט' ניסן תקפ"ה".
ספר מלא הרועים

חיבר את הגהות "מלוא הרועים" חידושים בסוגיות הש"ס שהודפסו בסוף הש"ס, ואת הספר "מלוא הרועים" זאלקווא תקצ"ט המחולק לשני חלקים, בהם מסודרים כללי הש"ס בסדר א"ב, בחלק א' מסודרות דעות התנאים והאמוראים בכל מחלוקת שהיא, ובחלק ב' מבוארים כללי המידות והדרשות שהתורה נדרשת בהם. 
בהקדמתו לספר זה כתב "רבים המה חקרי הלב אשר הלך לבי בהם בחכמה אלוקית ובחכמה טבעית ובדרושי תורה על דרך הפשט ועל דרך הדרש ובמדרשים והלכה ואגדה ופלפול עמוק בכל אלה חנני ה' לחדש בהם וכל אלה חוברו יחדיו והמה בכתובים אתי". בזכות ספרו זה התפרסם שמו בכל העולם, הספר זכה למהדורות רבות והתחבב על הלומדים.
שאר ספריו

קהלת יעקב לבוב תר"ל וחלק שני שנקרא "ישרש יעקב" – שניהם על חכמת הקבלה.
אמת ליעקב פירוש על התורה.
קול יעקב- פרוש על התורה.
קהלת יעקב חידושי הלכות ודרושים על מסכת ברכות
חינוך בית יהודה חיבור על אגדות חז"ל בדרך החקירה והקבלה ועל אופני השגחת ה' על ברואיו - ורשה תרכ"ט.
בית ועד לחכמים - ערכים לסדר תנאים ואמוראים קראקא תרמ"ד.
פרשת דרכים זוטא ובו פלפולי הלכה ודרושי אגדה.
זכרון יעקב יהודא – דרשות מהגאון ומבנו על ראש השנה עשי"ת שבת שובה שבת הגדול הספדים וליקוטים - מונקאטש תרפ"ח.
שמן ששון – פירוש על ספר תהלים וכלול בו גם מאמר מלחמות ה' ובו כעין ויכוח כדי להגן על דרכי החסידות, וחידושים על מסכת פסחים שלא נדפסו בסדר הש"ס.
חיבר ספרים נוספים שעודם בכתובים:
"בציר אביעזר" - חידושי אגדות.
"נחלת יעקב" - הגהות על הש"ך.
חיבור עמ"ס ברכות,
"מנחת יעקב"
"פרפראות לחכמה"
חידושי שו"ע ופוסקים ראשונים ואחרונים
חידושי הנ"ך בנגלה ובנסתר
שו"ת
ביאורים על טור או"ח
הגהות וחידושים על תורת כהנים
שער רחל ולאה.
רבותיו

רבותיו המובהקים היו המגיד מקוז'ניץ, רבי מנחם מנדל מרימנוב והחוזה מלובלין. לאחר פטירתם היה לפעמים מסתופף בצילו של רבי נפתלי מרופשיץ.
בניו

רבי אברהם אליעזר יהודא לייבוש מסטריא, וביתו רבקה לאה אשת רבי אברהם ליבר הכהן טריגאט מטארני.
ציוני דרך בימי חייו

תקס"ו – נזכר כהרב מדינוב בעיר בראד בפירוש טור על התורה שנדפס בעיר זאלקווא.
תקס"ז – נזכר כהרב מדינוב בעיר רעדים בספר נועם מגדים על התורה.
תקע"ח – נזכר כהרב מדינוב במפתחות שו"ת בית אפרים לש"ב הגראז"מ (סימן כג-כד).
תקפ"ג – כז תמוז חותם כאב"ד גלאגוב בספר תולדות אברהם אייזנברג.
תקפ"ה – ט' ניסן נפטר ומנו"כ בריישא.
הערות שוליים

↑  שלשתם הסתלקו בשנת תקע"ה.
| --- | --- |
בקרת זהויות :  NLI: 987007310196405171  LCCN: nr92003269  VIAF: 100842172   WorldCat (עם VIAF): 100842172
ילנה זלנקו

ילנה גנאדייבנה זלנקו (נולדה ב-20 ביוני 1967 בטיומן) היא פוליטיקאית רוסייה, חברת מועצת הפדרציה (מאז 2018).
ביוגרפיה

בשנת 1989 סיימה את לימודיה בהצטיינות מהמכון הממלכתי להנדסה אזרחית של טיומן, עם תואר בכלכלה וניהול בבנייה, ואז עד 1994 עבדה שם במחלקה לכלכלה פוליטית.
בשנים 1991–1994 למדה בבית הספר לתארים מתקדמים באוניברסיטת טיומן, בשנת 1994 עמדה בראש קרן הדיור המתמחה בהנהלת המועצה של "ימאל-ננץ" ובשנת 2003 מונתה למזכירת המועצה הפוליטית של סניף סאלחארד במפלגת רוסיה המאוחדת. בשנת 2004 עברה הסבה מקצועית באקדמיה לכלכלה לאומית תחת ממשלת הפדרציה הרוסית, שלאחר מכן, יחד עם כמה אוניברסיטאות נוספות, מוזגה לאקדמיה הרוסית לכלכלה לאומית ומינהל ציבורי תחת נשיא הפדרציה הרוסית.
ב-27 במרץ 2005 נבחרה כצירה מטעם "רוסיה המאוחדת" בדומה של ימלו-ננץ. ב-14 במרץ 2010 נבחרה מחדש, לאספה המחוקקת של מחוז ימאל-ננץ. ב-13 בספטמבר 2015, נבחרה מחדש לפרלמנט של יאמלו-ננץ. באספה המחוקקת שימש כסגנית היו"ר.
ב-10 בספטמבר 2018 מונתה לחברה במועצת הפדרציה מטעם המחוז האוטונומי ימאלו-ננץ.
בפגישה עם מושל ימאלו-ננץ, דמיטרי ארטיוחוב, בין אזורי העדיפות בעבודתה בבית העליון של האספה הפדרלית, היא קראה לתמיכה בפרויקטים של תשתית כמו קו הרכבת הצפונית, כמו גם פיתוח המרחב החברתי.
הערות שוליים

↑  "Спикер Думы Ямала признался женщине-заместителю. В чем". URA.RU. נבדק ב-2019-03-06.
↑  "Выборы депутатов Государственной Думы Ямало-Ненецкого автономного округа четвертого созыва 27.03.2005". leftfront.org. 2005-03-27. נבדק ב-2019-03-06.
↑  "Выборы депутатов Законодательного Собрания Ямало-Ненецкого автономного округа пятого созыва 14.03.2010". leftfront.org. 2010-03-14. נבדק ב-2019-03-06.
↑  "Выборы депутатов Законодательного Собрания Ямало-Ненецкого автономного округа шестого созыва 13.09.2015". leftfront.org. 2015-09-13. נבדק ב-2019-03-06.
↑  Анна Полякова (2018-09-12). "Губернатор Ямала встретился с новым сенатором от региона в Совфеде РФ". Комсомольская правда. נבדק ב-2019-03-06.
↑  "Дмитрий Артюхов провёл рабочую встречу с Еленой Зленко". Правительство Ямало-Ненецкого АО. 2018-09-12. נבדק ב-2019-03-06.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ילנה זלנקו".
כבתה אין זקוק לה

| --- | --- |

אם כבו הנרות אין חובה להדליקם
 תלמוד בבלי:  מסכת שבת, דף כ"א, עמוד א'
 משנה תורה:  ספר זמנים, הלכות מגילה וחנוכה, פרק ד', הלכה ה'
 שולחן ערוך:  אורח חיים, סימן תרע"ג, סעיף ב'
כבתה אין זקוק לה היא הלכה מהלכות הדלקת נרות חנוכה לפיה אם לאחר שהודלקו נרות החנוכה כבו הנרות, אין צורך לחזור ולהדליקם.
מחלוקת האמוראים

ישנה רשימה של שמנים ופתילות שאינם כשרים להדלקת נרות שבת משום שאינם דולקים היטב. בתלמוד בבלי, מסכת שבת, דף כ"א מובאת מחלוקת אמוראים לגבי הדלקת נרות חנוכה בשמנים ובפתילות אלה: לדעת רב הונא פתילות ושמנים אלה פסולים להדלקת נרות חנוכה, לדעת רב חסדא ניתן להדליק נרות חנוכה בפתילות ושמנים אלה, אך רק בחול ולא בערב שבת, ואילו לדעת רבי זירא מותרת ההדלקה בפתילות ושמנים אלה גם בערב שבת. רבא מבאר שטעמו של רב הונא שאוסר את ההדלקה בפתילות ושמנים אלה הוא משום ש"כבתה זקוק לה". ומבאר רש"י שכיון שחייב לחזור ולהדליקה, וחששו חכמים שיפשע ולא ידליק, לכן חייבו חכמים להדליק בשמנים ובפתילות כאלה שדולקים היטב ואינם כבים אלא לעיתים רחוקות.
פירושי הראשונים לדברי רב הונא

כאמור, לדעת רב הונא אין להדליק נרות חנוכה בפתילות ושמנים הפסולים להדלקת נרות שבת. הטעם שנתן רבא לדבריו הוא כפול: כבתה זקוק לה, ומותר להשתמש לאורה. התוספות הקשו, שלכאורה די היה בטעם שכבתה זקוק לה כדי לאסור את ההדלקה בשמנים ובפתילות אלה, הן בחול והן בשבת. תוספות תרצו שיש דיוק לשוני בדברי רב הונא: מדוע היה צריך לחלק את האיסור לשני חלקים, "בין בשבת בין בחול", די היה לו לומר שאין מדליקים בהם, והדבר היה מתפרש כך מאיליו, אלא שבא ללמדנו שישנה בעיה כפולה בהדלקה בשבת, הן מצד שכבתה זקוק לה, והן מצד שמותר להשתמש לאורה ועלול יהיה לתקן את הנר. הרמב"ן, לעומת זאת הבהיר שדין "כבתה זקוק לה" הוא דין עצמאי, מלבד חיוב ההדלקה, ומחמת האיסור להדליק אש בשבת, אין חיוב זה נוהג בשבת, ולכן בשבת הטעם היחיד שיש להדליק אש בפתילות ושמנים שמדליקים בהם בשבת הוא משום שמותר להשתמש לאורה.
פסיקת ההלכה

הפסיקה המקובלת היא כדעת רבי זירא, ובכלל זה לעניין שאם כבתה אין זקוק לה. הרי"ף הביא בפסקיו רק את דברי רבי זירא, ומכאן שפסק כשיטתו. תוספות ביארו שיש לפסוק שכבתה אין זקוק לה, כיוון שרב הונא החלוק על כך הוא יחיד כנגד רבים. כך פסק גם הרמב"ם שאם כבתה אינו זקוק להדליקה פעם נוספת, ושלכן ניתן להדליק נרות חנוכה גם בפתילות ובשמנים הפסולים להדלקת נרות שבת. וכן פסק השולחן ערוך.
בערב שבת

בשו"ת תרומת הדשן נשאל:
הא דקיימא לן בנר חנוכה כבתה אין זקוק לה. אם כבתה בערב שבת קודם קבלת שבת, שהרי צריכים לדלוק מבעוד יום, זקוק לה כהאי גוונא או לאו?
תשובתו היא שגם בערב שבת, אף על פי שההדלקה הייתה מבעוד יום, ועדיין לא קיבל שבת, אין זקוק לה. הט"ז חלוק על כך, ולדעתו במקרה שכבו הנרות לפני שקיבל עליו את השבת יש להדליקם בלי ברכה.
דברי אגדה שנקשרו בדין זה

בספר בני יששכר כתב פרושים אגדיים לדין זה. לפי פירושיו התורה נמשלה לנר, ולימוד התורה צריך להיעשות באופן ש"כבתה אין זקוק לה", כלומר שחובת הלומד היא ההשתדלות בלימוד ויקבל על כך שכר גם אם לא יכוון אל האמת. לפי פירוש אחר, הלומד שלמד בעולם הזה, נשמתו תמשיך להתרומם מכוח לימודו גם לאחר שתכבה במותו.
ראו גם

הדלקה עושה מצווה
הערות שוליים

↑  שבת דף כא עמוד א דיבור המתחיל זקוק לה.
↑  תוספות בתלמוד בבלי, מסכת שבת, דף כ"א, עמוד א' דיבור המתחיל "ומותר".
↑  חידושי הרמב"ן שבת כא דיבור המתחיל הא דאמרינן.
↑  רי"ף למסכת שבת דף ט עמוד א.
↑  לתלמוד בבלי, מסכת שבת, דף כ"א, עמוד ב'.
↑  משנה תורה לרמב"ם, ספר זמנים, הלכות מגילה וחנוכה, פרק ד', הלכה ה'.
↑  משנה תורה לרמב"ם, ספר זמנים, הלכות מגילה וחנוכה, פרק ד', הלכה ו'.
↑  שולחן ערוך, אורח חיים, סימן תרע"ג, סעיף ב'.
↑  תרומת הדשן סימן קב.
↑  ט"ז אורח חיים סימן תרעג סעיף קטן ט.
↑  בני יששכר מאמרי חודש כסלו - טבת, מאמר ג.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
יחסי מונגוליה–ספרד

| יחסי מונגוליה–ספרד |
| --- | --- |
מונגוליה: ספרד


מונגוליה: ספרד
שטח (בקילומטר רבוע)
1,564,116: 505,370
אוכלוסייה
3,485,969: 47,905,341
תמ"ג (במיליוני דולרים)
19,872: 1,580,695
תמ"ג לנפש (בדולרים)
5,701: 32,996
משטר
רפובליקה: מונרכיה חוקתית

יחסי מונגוליה–ספרד הם היחסים הדיפלומטיים הרשמיים שבין מדינת מונגוליה לבין ממלכת ספרד.
סקירה כללית

היחסים הדיפלומטיים המלאים שבין מדינת מונגוליה לבין ממלכת ספרד כוננו ב-4 ביולי 1977. באפריל וביולי 2014 נערכו ביקורים רמי דרג, ממונגוליה לספרד ומספרד למונגוליה בהתאמה, שעזרו בהגברת שיתוף הפעולה בין שתי המדינות ובהרחבתו לתחומים נוספים וחדשים.
היחסים הכלכליים בין מונגוליה לספרד הם קטנים בסדר גודלם, זאת עקב המרחב הרב שבין שתי המדינות ואי האטרקטיביות של מונגוליה (מדינה המסתמכת ברובה על חקלאות ורעיית צאן) להשקעות, על אף הפוטנציאל הרב שיש במרבצי הנפט שבה. עם זאת, הכלכלה המונגולית מתפתחת וכך גם היחסים הכלכליים בין ספרד למונגוליה.
בין שתי המדינות נחתם ב-23 באוגוסט 1995 הסכם דו-צדדי רשמי בנושא שיתופי פעולה תרבותיים, חינוכיים ומדעיים.
נציגויות דיפלומטיות

מונגוליה אינה מיוצגת בספרד בדרג השגרירות. מונגוליה מיוצגת בספרד בדרג הקונסולרי באמצעות קונסוליה רשמית שהיא מחזיקה בברצלונה. מונגוליה האמינה את שגרירותה שבפריז, בירת צרפת הסמוכה, על ספרד.
ספרד אינה מיוצגת במונגוליה בדרג השגרירות. ספרד מיוצגת במונגוליה בדרג הקונסולרי באמצעות קונסוליה רשמית שהיא מחזיקה באולן בטור, בירת המדינה. ספרד האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה.
יחסי מונגוליה–קזחסטן

| יחסי מונגוליה–קזחסטן |
| --- | --- |
מונגוליה: קזחסטן


מונגוליה: קזחסטן
שטח (בקילומטר רבוע)
1,564,116: 2,724,900
אוכלוסייה
3,485,969: 20,655,596
תמ"ג (במיליוני דולרים)
19,872: 261,421
תמ"ג לנפש (בדולרים)
5,701: 12,656
משטר
רפובליקה

יחסי מונגוליה–קזחסטן (במונגולית: Монгол-Хасагийн харилцаа, בקזחית: Қазақстан-Моңғолия қатынастары) הם היחסים הדיפלומטיים בין מונגוליה לרפובליקת קזחסטן. מונגוליה כוננה יחסים דיפלומטיים עם רפובליקת קזחסטן ב-22 בינואר 1992.
שגרירות מונגוליה בקזחסטן באלמטי נפתחה בספטמבר 1992 והחלה לפעול באסטנה בשנת 2010. השליחות הדיפלומטית של קזחסטן למונגוליה נפתחה בשנת 1992 באולן בטור. השליחות שודרגה לשגרירות ב-1 בינואר 2007.
שיתוף פעולה פוליטי

הביקור הרשמי הראשון של נשיא מונגוליה נצגין באגאבנדי בקזחסטן התרחש בשנת 1998. באוקטובר 1993 ערך נשיא קזחסטן, נורסולטן נזרבייב, את ביקורו הרשמי הראשון במונגוליה. נזרבייב זכה בתעודת הכבוד הגבוה ביותר של מונגוליה: מסדר "ארדן אוצ'יר" ("המוט היקר") על תרומתו לפיתוח היחסים הדו-צדדיים במהלך ביקורו הרשמי במונגוליה בקיץ 2008. מאז כינון היחסים הדיפלומטיים בשנת 1991 חתמו שתי המדינות על יותר מ-50 הסכמים והסכמים דו-צדדיים.
סחר ושיתוף פעולה כלכלי

הוועדה הבין-ממשלתית בין קזחסטן-מונגוליה (IGC) לשיתוף פעולה מסחר, כלכלי, מדעי, טכנולוגי ותרבותי הוקמה כדי לחזק את שיתוף הפעולה הדו-צדדי. שווי הסחר בין המדינות הסתכם בשנת 2017 ב-68.2 מיליון דולר, על פי משרד האוצר של רפובליקת קזחסטן.
מוצרי הייצוא העיקריים מקזחסטן למונגוליה הם טבק, סיגריות, מוצרי סניטר והיגיינה, קמח חיטה ושיפון, חיטה ושמן.
מוצרי הייבוא העיקרית של מונגוליה לקזחסטן: מוצרים מן החי והירקות, טקסטיל, עץ ועיסת נייר.
שיתוף פעולה תרבותי והומניטרי

כ-10 הסכמים נחתמו בין מונגוליה לקזחסטן. התוכניות כוללות תוכנית לסטודנטים לחלופין ובשנת 2001 פתחה מדינת קזחסטן המזרחית את סניפה בעיר אולן בטור (בירת מונגוליה). 25 מענקים הוענקו מדי שנה לאזרחי מונגוליה. ממשלת קזחסטן העניקה סיוע הומניטרי בסך 200,000 דולר לקרבנות שיטפונות הבוץ שאירעה ב-10 ביולי 2016.
לאורי קריסטיאן רלנדר

לאורי קריסטיאן רלנדר (בפינית: Lauri Kristian Relander, נולד ב-31 במאי 1883 ונפטר ב-9 בפברואר 1942) היה הנשיא השני של פינלנד בשנים 1925–1931. מנהיג בולט של מפלגת המרכז, ולפני בחירתו לנשיא היה היה יו"ר הפרלמנט.
רלנדר נולד בקרליה, אז בדוכסות הגדולה של פינלנד. בשנת 1901 הלך בעקבות אביו האגרונום והחל ללמוד גם הוא אגרונומיה באוניברסיטת הלסינקי. הוא סים את התואר הראשון בפילוסופיה בשנת 1905 ובשנה שלאחר מכן סיים את התואר השני באגרונומיה. באותה השנה התחתן ובהמשך נולדו לו שלושה ילדים. בשנים 1908–1917 עסק במחקר. בשנת 1914 סיים את הדוקטורט שלו. הוא ניסה להתקבל להוראה באוניברסיטת הלסינקי, אך נכשל. בשנים אלו החל להיות פעיל במפלגת המרכז. הוא כיהן בפרלמנט בשנים 1910-1913 וב-1917-1920. בשנת 1917 כבר הפך לאחד ממנהיגי המפלגה.
בשנת 1925 הצליח להשיג את תמיכת מפלגתו בבחירות לנשיאות פינלנד, אם כי תמיכה זו נתנה לו רק כמה ימים לפני הבחירות. רלנדר אז היה בן 41, ומועמדותו נחשבה להפתעה. הוא ניצח בסיבוב השלישי את מועמד מפלגת הקואליציה הלאומית ריסטו רייטי, ברוב של 172 קולות אל מול 109. בזמן שלטונו כנשיא, הצליח רלנדר להקים מספר ממשלות מיעוט, דבר שהיה שנוי במחלוקת בתקופה זו. חוסר היציבות הפוליטית במדינה גרמו לכך שהוא נאלץ לפזר פעמיים את הפרלמנט.
בסתיו 1930 רלנדר הבין שכנראה לא ייבחר מחדש, וניסה לגרום לכך שפר אווינד סוינהופווד שהיה ראש ממשלתו יירש אותו. לאחר הנשיאות הוא כיהן כמנכ"ל חברת ביטוח שהתמחתה במתן שירות לכפריים. נפטר בשנת 1942 מאי-ספיקת לב.
במהלך חייו קיבל אותות רבים, ביניהם החברות במסדר לאופולד ובמסדר הפיל.
יחסי מונגוליה–צרפת

| יחסי מונגוליה–צרפת |
| --- | --- |
מונגוליה: צרפת


מונגוליה: צרפת
שטח (בקילומטר רבוע)
1,564,116: 643,801
אוכלוסייה
3,485,969: 66,574,294
תמ"ג (במיליוני דולרים)
19,872: 3,030,904
תמ"ג לנפש (בדולרים)
5,701: 45,527
משטר
רפובליקה: רפובליקה נשיאותית למחצה

יחסי צרפת-מונגוליה הם היחסים הדו-צדדיים של צרפת ומונגוליה.
היסטוריה

מבחינה היסטורית, האימפריה המונגולית וממלכת צרפת היו חלק מהברית הפרנקו-מונגולית (אנ') שנחתמה במאה ה-13 כנגד האימפריה המוסלמית.
היחסים המודרניים בין המדינות החלו בשנת 1965.
נציגויות דיפלומטיות

צרפת מחזיקה במונגוליה שגרירות באולן בטור, ומונגוליה מחזיקה בצרפת שגרירות בפריז.
יחסי מונגוליה–צ'ילה

| יחסי מונגוליה–צ'ילה |
| --- | --- |
מונגוליה: צ'ילה


מונגוליה: צ'ילה
שטח (בקילומטר רבוע)
1,564,116: 756,102
אוכלוסייה
3,485,969: 19,788,712
תמ"ג (במיליוני דולרים)
19,872: 335,533
תמ"ג לנפש (בדולרים)
5,701: 16,956
משטר
רפובליקה: רפובליקה דמוקרטית

יחסי מונגוליה–צ'ילה הם היחסים הדיפלומטיים הרשמיים שבין מדינת מונגוליה לבין הרפובליקה של צ'ילה.
היסטוריה

היחסים הדיפלומטיים הרשמיים שבין מדינת מונגוליה לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מונגוליה לצ'ילה כוננו באופן רשמי ב-1 ביוני 1971. היחסים בין המדינות הושעו ב-1973 אך חודשו בשנת 1990.
אזרחי צ'ילה שרוצים להיכנס, לבקר ולשהות במונגוליה אינם נדרשים להנפיק אשרת כניסה על מנת לעשות כן למשך תשעים ימים. גם אזרחי מונגוליה שרוצים להיכנס, לבקר ולשהות בצ'ילה אינם נדרשים להנפיק אשרת כניסה על מנת לעשות כן למשך תשעים ימים.
נציגויות דיפלומטיות

צ'ילה אינה מיוצגת במונגוליה בדרג השגרירות. צ'ילה מיוצגת במונגוליה בדרג הקונסולרי באמצעות קונסוליה רשמית שהיא מחזיקה באולן בטור, בירת המדינה. צ'ילה האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה.
מונגוליה אינה מיוצגת בצ'ילה, הן בדרג השגרירות והן בדרג הקונסולרי. מונגוליה האמינה את שגרירותה שבברזיליה, בירת ברזיל הסמוכה, על צ'ילה.
יחסי הולנד–שווייץ

| יחסי הולנד–שווייץ |
| --- | --- |
הולנד: שווייץ


הולנד: שווייץ
שטח (בקילומטר רבוע)
41,543: 41,277
אוכלוסייה
18,258,432: 8,933,409
תמ"ג (במיליוני דולרים)
1,118,125: 884,940
תמ"ג לנפש (בדולרים)
61,239: 99,060
משטר
מונרכיה חוקתית: רפובליקה קונפדרטיבית

שר החוץ ההולנדי פרנס טימרמנס וראש מחלקת ענייני החוץ במועצת הברית של שווייץ דידייה בורקהלטר
יחסי הולנד–שווייץ הם היחסים הדיפלומטיים הרשמיים שבין ממלכת הולנד לבין הקונפדרציה השווייצרית.
היסטוריה

לאחר שזכתה בעצמאות, שווייץ כוננה נציגות דיפלומטית בברן בשנת 1814. הנציגות שודרגה למעמד קונסוליה כללית בשנת 1832. שנה לאחר מכן פתחה שווייץ קונסוליה באמסטרדם וקונסוליה נוספת נפתחה ברוטרדם בשנת 1847. בשנת 1894 פתחה הולנד צירות בברן.
ב-1904 החליטה מועצת הברית של שווייץ להאמין את השגריר שלה ללונדון על הממשלה ההולנדית, ובשנת 1917 הקימה שווייץ צירות בהאג. בשנת 1957 שידרגו שתי המדינות בהחלטה משותפת את הצירויות שלהן במדינה השנייה למעמד שגרירות.
במהלך מלחמת העולם השנייה הייתה שווייץ מעצמה מעניקת חסות עבור הולנד ברפובליקה הסינית, בבולגריה ובצרפת. בשנת 1993 ביקרה בשווייץ ביאטריס, מלכת הולנד. בשנת 2004 ביקר בהאג ז'וזף דייס, נשיא הקונפדרציה השווייצרית.
שווייץ מיוצגת בהולנד באמצעות שגרירותה בהאג. בנוסף היא מחזיקה קונסוליות ברוטרדם ובאמסטרדם. שווייץ מחזיקה קונסוליות כבוד בארובה ובקוראסאו. הולנד מחזיקה שגרירות בברן, קונסוליה כללית בז'נבה ואחת נוספת בציריך, וקונסוליות נוספות בבזל ובלוגאנו.
נציגויות דיפלומטיות

שווייץ מיוצגת בהולנד בדרג השגרירות באמצעות שגרירות רשמית שהיא מחזיקה בעיר האג. שווייץ מיוצגת בהולנד גם בדרג הקונסולרי באמצעות שתי קונסוליות שהיא מחזיקה בערים אמסטרדם (בירת המדינה), ורוטרדם.
הולנד מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. הולנד מיוצגת בשווייץ גם בדרג הקונסולרי באמצעות שלוש קונסוליות רשמיות שהיא מחזיקה בערים ז'נבה, לוגאנו, וציריך.
שווייצרים בהולנד

על פי הלשכה השווייצרית המרכזית לסטטיסטיקה, בסוף שנת 2017 התגוררו בהולנד שבעת אלפים שמונה מאות ותשעים אזרחים שווייצרים.
יחסי מונגוליה–פקיסטן

| יחסי מונגוליה–פקיסטן |
| --- | --- |
מונגוליה: פקיסטן


מונגוליה: פקיסטן
שטח (בקילומטר רבוע)
1,564,116: 796,095
אוכלוסייה
3,485,969: 252,259,078
תמ"ג (במיליוני דולרים)
19,872: 338,368
תמ"ג לנפש (בדולרים)
5,701: 1,341
משטר
רפובליקה

יחסי מונגוליה–פקיסטן הם יחסי החוץ בין מונגוליה לפקיסטן.
סקירה כללית

שתי המדינות כוננו יחסים דיפלומטיים ב-6 ביולי 1962. ב-5 בנובמבר 2018 התקיימה באסלאמאבאד בין שרי החוץ של שתי המדינות במהלכה הם הסכימו לקיים שותפות בתחומים, כגון פוליטיקה, כלכלה, מסחר, תרבות, חינוך, תיירות וחקלאות.
נציגויות דיפלומטיות

פקיסטן מיוצגת במונגוליה באמצעות שגרירותה בבייג'ינג, סין.
מונגוליה אינה מיוצגת בפקיסטן לא בדרג השגרירות ולא בדרג הקונסוליה.
לאורי מלמברג

| --- | --- |

לאורי מלמברג
 לידה:  8 במאי 1888 האימפריה הרוסית (1883–1917) הלסינקי, הדוכסות הגדולה של פינלנד, האימפריה הרוסית
 פטירה:  14 במרץ 1948 (בגיל 59) פינלנד הלסינקי, פינלנד
 מדינה:  פינלנד 
 כינוי:  "מאלה"
 השכלה:  Helsingin Suomalainen Yhteiskoulu  אוניברסיטת הלסינקי לטכנולוגיה 
 השתייכות:   צבא הקיסרות הגרמנית  צבא פינלנד
 תקופת הפעילות:  1914–1944 (כ־30 שנה)
 דרגה:   גנרל-לויטננט
 תפקידים בשירות
 ראש ההגנה
 פעולות ומבצעים
 מלחמת העולם הראשונה מלחמת האזרחים הפינית מלחמת העולם השנייה (מלחמת החורף, מלחמת ההמשך)
 עיטורים
 Cross of Liberty, 1st Class with star (30 באוקטובר 1941)  Aizsargi Cross of Merit  Cross of the Order of Lāčplēšis, 2nd class  צלב הכבוד  צלב הברזל, דרגה שנייה  צלב ויטיס  צלב החירות, דרגה 2  Memorial medal of the War of Liberation  צלב החירות, דרגה 3  Medal of Merit, First Class, of the Civil Defence  Memorial medal of the Winter War  Cross of the Order of Lāčplēšis, 1st class  צלב החירות  מפקד עם כוכב של מסדר פולוניה רסטיטוטה  הצלב הגדול של מסדר דנבורג  מפקד דרגה ראשונה במסדר הוורד הלבן של פינלנד  מפקד הצלב הגדול של מסדר האריה של פינלנד  מסדר העיט הגרמני  1st Class of the Order of the Cross of the Eagle  אביר הצלב הגדול של מסדר אולב הקדוש  אביר הצלב הגדול של מסדר הכתר האיטלקי  קצין גבוה במסדר סנט מוריס ולזרוס  מסדר החרב - מפקד הצלב הגדול  Grand cross of the Order of Vytautas the Great 
 תפקידים אזרחיים
 שר ההגנה
 
קרלו לאורי טורבלד מלמברג (בפינית: Kaarlo Lauri Torvald Malmberg;‏ 8 במאי 1888 – 14 במרץ 1948) היה לוטננט גנרל פיני שהשתתף במלחמת האזרחים הפינית, מלחמת החורף ומלחמת ההמשך. כיהן למשך תקופה קצרה כשר ההגנה וכמפקד העליון של הצבא הפיני.
ביוגרפיה

מלמברג נולד ב-8 במאי 1888 בהלסינקי שהייתה אז חלק מהאימפריה הרוסית. אמו, הייתה איינו מלמברג - סופרת מוכרת ופעילה פוליטית לעצמאות פינלנד. כמו צעירים פינים רבים, מלמברג עזב את פינלנד עם פרוץ מלחמת העולם הראשונה והתגייס לצבא הקיסרות הגרמנית. הוא לחם בשורותיו במהלך המלחמה, שלאחריה הכריזה פינלנד על עצמאותה. עם הכרזת העצמאות, פרצה בארץ מלחמת אזרחים בין הצבא הלבן שנתמך בידי הגרמנים, לצבא האדום שנתמך בידי ברית המועצות. מלמברג התגייס לצבא הלבן ולחם בשורותיו במהלך המלחמה. לאחר מכן הוא התגייס לצבא פינלנד. במקביל, הוא התגייס ל"משמר האזרחי" - מיליציה סמי-צבאית של הימין הקיצוני. ב-1921 הוא הפך למפקד הארגון.
בשנותיו הראשונות, הצבא הפיני היה נתון במשבר פיקודי חמור. הקצונה הוותיקה עברה ברובה את הכשרתה בצבא האימפריה הרוסית, בעוד הקצינים הצעירים יותר היו בוגרי הצבא הגרמני והיו נאמנים פחות לממשלה הדמוקרטית. כתוצאה מכך, מפקדי הצבא התחלפו בתדירות גבוהה. ב-16 באפריל 1925 נבחר מלמברג למפקד הצבא. למרות גילו הצעיר ודרגתו הנמוכה יחסית הוא נחשב למועמד פשרה. מחד, הוא היה בוגר הצבא הגרמני, ומאידך, היה נאמן ללא עוררין לממשלה. במקביל, הוא מונה גם לשר ההגנה. עם זאת, גם הוא לא החזיק מעמד בתפקיד זמן רב, וב-1 באוקטובר של אותה שנה פוטר משני תפקידיו.
בפברואר 1932, התמרדו הקצינים הצעירים בצבא פינלנד (מרד מנצלה) כנגד הממשלה הדמוקרטית. מלמברג הביע תמיכה במרד, אולם נמנע מלהצטרף אליו בפומבי. למרות זאת, רבים מאנשי המשמר האזרחי הצטרפו למרד, שנכשל לבסוף. ב-1935 הוא עזב את הצבא. עם זאץ, עם פרוץ מלחמת החורף כנגד ברית המועצות, הוא חזר לצבא ומונה למפקד גזרת חבל קרליה. הוא המשיך לשרת במהלך מלחמת ההמשך. עם סיום המלחמה ב-1944 הוא עזב את הצבא. כמו כן, כחלק מתנאי הסכם השלום, נאלצה ממשלת פינלנד לפרק את המשמר האזרחי שבראשו עמד.
מלמברג נפטר בהלסינקי ב-14 במרץ 1948. לאחר מותו הוא הועלה לדרגת גנרל-לויטננט.
לאוריה

| --- | --- |
סמל לאוריהסמל לאוריה
מבט על העיר
מבט על העיר
 מדינה:  איטליה איטליה
 מחוז:  בזיליקטה בזיליקטה
 נפה:  פוטנצה
 ראש העיר:  גאטנו ג'אקומו מיטידיארי
 בירת העיר:  לאוריה 
 שטח:  175 קמ"ר
 גובה:  430 מטרים
 אוכלוסייה:  ‏
  ‑ בעיר:  11,882 (1 בינואר 2023)
  ‑ צפיפות:  79 נפש לקמ"ר (2014)
 קואורדינטות:  40°3′0″N 15°50′0″E﻿ / ﻿40.05000°N 15.83333°E﻿ / 40.05000; 15.83333
 אזור זמן:  UTC+1
 www.comune.lauria.pz.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןלאוריה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןלאוריה(למפת בזיליקטה רגילה) פוטנצה מטרה מלפי פיסטיצ'י פוליקורו פוליה קמפניה קלבריה הים הטירני  מפרץ טאראנטו לאוריה(למפת בזיליקטה מוגדלת) פוטנצה מטרה מלפי פיסטיצ'י פוליקורו פוליה קמפניה קלבריה הים הטירני  מפרץ טאראנטו לאוריה  he tabBackground:;tabBorder:#aaa;defaultTab:0;
 
לאוריה היא עיר קטנה וקומונה בנפת פוטנצה שבמחוז בזיליקטה, על גבול מחוז קלבריה. בקומונה מתגוררים (נכון ל-2014) 13,040 תושבים. העיר שמרה על אופייה וסגנון ימי הביניים נשאר בולט בה.
האזכור הראשוני בכתב לעיר הוא מ-1079, אך מסמכים רבים הושמדו בטבח לאוריה שהתרחש ב-1806, וסביר להניח שהאזור הנמצא בסמוך לדרך הרומית המובילה בין קפואה לרג'יו די קלבריה, היה מיושב קודם לכן. במאה ה-12 הפכה העיר לפייף, דבר שהעניק לה חשיבות אזורית ומשך אליה סוחרים ובעלי מלאכה. בעל האדמות היה ריקרדו, נאמנו של מנפרד, מלך סיציליה, שמת יחד עמו בקרב בנוונטו בשנת 1266 בידי שארל הראשון, מלך נאפולי וסיציליה. ממלא מקומו של ריקרדו, רוג'רו, שימש כאדמירל בצבא אראגון תחת שלטון פרו השלישי, מלך אראגון ונודע כאחד הימאים המוכשרים ביותר של ימי הביניים וכמי שמעולם לא הפסיד בקרב.
שלטון הדוכסות המשיך ברצף במשך שש מאות השנים הבאות, עד לשנת 1806, אז ז'וזף בונפרטה ביטל את השיטה הפאודלית באזור.
סמל העיר הוא בסיליסק ליד צמח ער אציל, ושמתחתיו הכיתוב Noli Me Tangere (אל תיגע בי), כשמשמעות הדברים היא הדגשת ייחודיות המקום ושמירתו על אופיו העתיק.
הערות שוליים

↑  תוצאות מפקד האוכלוסין, 2014
| --- | --- |
בקרת זהויות :  NLI: 987007567671805171  LCCN: n91017651  MusicBrainz: 54ae9457-48cc-4eab-883c-8a38ca6c4367  VIAF: 124469785   WorldCat (עם VIAF): 124469785